Markas Tengah Amerika Syarikat

Markas Pemerintahan Tengah Amerika Syarikat (USCENTCOM atau CENTCOM) adalah salah satu dari sebelas markas medan bersepadu dalam Jabatan Pertahanan Amerika Syarikat. Ia telah ditubuhkan pada tahun 1983 dan mengambil alih tanggungjawab sebelumnya dari Pasukan Petugas Aturgerak Cepat Bersama (RDJTF).

Kawasan Tanggungjawab CENTCOM merangkumi Timur Tengah, termasuk Mesir di Afrika, dan Asia Tengah, terutamanya Afghanistan dan Iraq. Pemerintahan ini menjadi penggerak utama Amerika dalam kebanyakan operasi ketenteraan, seperti Perang Teluk (Operasi Desert Storm, 1991), Perang di Afghanistan, dan Perang Iraq (2003–2011). Pada tahun 2015, tentera CENTCOM digerakkan sepenuhnya di Afghanistan (Operasi Freedom Sentinel, sebahagian dari Misi Bantuan Resolute NATO, 2015–kini), Iraq dan Syria (Operasi Inherent Resolve, 2014–kini) dalam peranan menyokong, membantu dan memberi nasihat.

Pada 28 Mac 2019, Panglima CENTCOM ialah Jeneral Kenneth F. McKenzie Jr., dari Kor Marin AS.

Daripada semua enam markas medan bersepadu serantau Amerika, CENTCOM adalah di antara tiga markas yang mempunyai ibupejabat di luar kawasan operasi (lagi dua ialah  USAFRICOM dan USSOUTHCOM). Ibupejabat CENTCOM terletak di Pangkalan Tentera Udara MacDill, di Tampa, Florida. Sebuah ibupejabat hadapan telah didirikan pada tahun 2002 di Kem As Sayliyah di Doha, Qatar, yang pada 2009 beralih ke ibupejabat hadapan di Pangkalan Udara Al Udeid di Qatar.

Senarai Panglima
Pada Mac 2019, Jen Kenneth F. McKenzie Jr. menjadi Panglima. Beliau mengambil alih dari JEN Joseph Votel, USA, yang mengambil alih dari Jeneral Lloyd Austin, yang mengambil alih dari Mattis, yang mengambil alih pula dari Leftenan Jeneral John R. Allen, USMC, iaitu timbalan panglima sejak Julai 2008, yang mengambil alih pemerintahan sementara apabila panglima sebelumnya, Jeneral David Petraeus, USA, bertukar sebagai pemerintah Pasukan Bantuan Keselamatan Antarabangsa (ISAF) di Afghanistan pada 23 Jun 2010.

Para Panglima Markas Tengah A.S. mengikut cabang tentera
Tentera Darat: 9
Kor Marin: 6
Tentera Laut: 1
Tentera Udara: tiada
Pengawal Pantai: tiada

Lihat juga
 Kor Tentera Strategik

Nota

Rujukan
 Anthony Cordesman, USCENTCOM Mission and History, Center for Strategic and International Studies, August 1998

Pautan luar
 U.S. Central Command official website
 Multi-National Force – Iraq.com mnf-iraq.com 
 Multi-National Force – Iraq shurakaal-iraq.com 
 
 Foreign Policy, Pentagon Ups the Ante in Syria Fight
 http://www.armytimes.com/story/military/pentagon/2014/12/30/iraq-1st-infantry-funk/21062071/ – Combined Joint Forces Land Component Command – Iraq

Ketenteraan
Jabatan Pertahanan Amerika Syarikat
Tentera Amerika Syarikat
Markas medan bersepadu
Organisasi tentera
Anti-keganasan